Foto: motor.ru Yaponiyaning Toyota kompaniyasi dunyoning eng qimmatbaho avtomobil brendlari reytingida birinchi o‘rinni egalladi. Reyting Interbrand konsalting kompaniyasi tomonidan tuzilgan. Toyota narxi 50,2 milliard dollarga baholanmoqda, bu o‘tgan yilgi ko‘rsatkichga qaraganda 6 foizga kam. Ikkinchi o‘rinni 47,8 milliard dollar bilan Germaniyaning Mercedes-Benz kompaniyasi band etdi. BMW 41,5 milliard dollar bilan uchinchi o‘rinda qayd etildi. Top-100 qimmatbaho avtomobillar brendlari ro‘yxatiga shuningdek Honda, Ford, Hyundai, Audi, Nissan, Volkswagen, Porsche, Kia, Ferrari ham kiritildi. Ta’kidlanishicha, reytingni tuzishda sotuvlar natijalari, brendning tanilishi va uning bozorga ta’siri inobatga olingan.